Til navneredaktionen

**D. 8. april fylder filminstruktør, manuskriptforfatter og filmklipper Anders Refn 75 år.**

Anders Refn er uddannet fra Den Danske Filmskole som instruktør i 1969 og lige siden har hans virke på den danske og internationale filmscene været konstant aktiv og er det stadig i dag. På dagen for den runde fødselsdag går Anders i optagelse med sin nye spillefilm, 2. Verdenskrig-storfilmen De Forbandede År, som handler om en dansk families splittelse under besættelsestiden.

I sin livslange karriere har Anders Refn præsteret både at instruere og skrive manuskripter til fire spillefilm (Strømer 1976, Slægten 1978, De Flyvende Djævle 1985 & Sort Høst 1994), 2 TV-serier (Een Gang Strømer 1987, Taxa 1-3, 15-18), tre kortfilm & én novellefilm. Han har klippet over 90 spillefilm for instruktører som Lars Von Trier, Sally Potter, Morten Arnfred, Jørgen Leth, Omar Shargawi, Bent Hamer og mange andre markante filmskabere i hele verden.

Han har ydermere været instruktørassistent, Second unit instruktør og assisterende instruktør på mange film, bl.a. 8 af Lars Von Trier. For sit arbejde har han modtaget seks Bodil-priser og 12 Robert-priser, samt et hav af nomineringer.

Anders Refn har været formand for Danske filminstruktører (1991-1992), bestyrelsesmedlem i Det Danske Filminstitut (1994-1997), Niels Wessel Bagges Art foundation (1992-2014), Grand Teatret A/S (2003-2009), Danske filminstruktører (2016-) & Vice President i FERA - The Association of European Film Directors.

For yderligere information, kontakt undertegnede.

Med venlig hilsen

Have Kommunikation

Tlf.33252107

Kontakt: Michael Feder, mobil: 22434942, mail: michael@have.dk